Paper Mario: The Thousand-Year Door

***Paper Mario: The Thousand-Year Door*** er et rollespill utviklet av Intelligent Systems og utgitt av Nintendo til GameCube i 2004. Spillet er en oppfølger til Nintendo 64-klassikkeren *[[Paper Mario]]*, og skiller seg ut med sin unike visuelle stil, der alle figurer og objekter er tynne som papir. Spillet ble tildelt prisen for beste rollespill under Gullstikka-arrangementet 2005. En utvidet utgave av spillet, kom ut til Nintendo Switch i 2024.

## Handling
Spillet begynner med en introduksjon om en kyst-by som ble ødelagt av en katastrofe og sank i jordens dyp. Rogueport ble senere bygget på dette stedet. Men formuen til det tapte riket skal ifølge en legende eksistere bak den eponyme tusenårsdøren, som skal ligge i ruinene av den eldgamle byen. Hovedoppgaven i spillet er at Mario skal finne syv legendariske krystall-stjerner som er spredt rundt i spillverdenen. De syv krystallstjernene skal, ifølge en legende, kunne åpne en magisk dør: The Thousand-Year Door (Tusenårsdøren). Det er usikkert om hva som egentlig befinner seg bak den urgamle døren, men ifølge legenden skal det skjule seg en skattekiste i mørket. Det sies at kisten enten er tom, inneholder fantastiske skatter eller, og i verste fall, sperrer inne en demon som hadde ødelagt Rogueport for 1 000 år siden.

### Innledning
Handlingen begynner utenfor huset til Mario og Luigi. Etter at Luigi har hentet inn posten, oppdager brødrene at Mario har fått et brev fra Prinsesse Peach. I brevet står det at prinsessen har fått snusen i en fantastisk skatt, og hun ber Mario om å komme til en fremmed by, kalt Rogueport, for å bistå henne med å finne denne skatten. De fikk også med seg et kart. Mario tar båt til den ukjente byen, og går av ved havnen i Rogueport. Spilleren får knapt lagret fremgangen før problemer dukker opp. Man får straks vite at Peach har forsvunnet, og Mario møter Goombella, en kvinnelig Goomba, som er blitt angrepet av Lord Crump med sine X-Nauts. Mario hjelper Goombella vekk fra Lord Crump og kommer i kontakt med Professor Frankly, som hjelper dem med å finne de syv krystallstjernene. De går ned i kloakken og finner tusenårsdøren.

Mario oppdager at prinsessen har blitt tatt til fange av X-Nauts, ledet av Grodus, som også ønsker å skaffe seg dette skattekartet. De finner straks ut at de må til Petal Medows for å finne den første Krystallstjernen. I mellomtiden forsøker Bowser å stjele alle krystall-stjernene for å ta over verden. Det viser seg at "Skatten" er den sovende Shadow Queen, demonen som var ansvarlig for den eldgamle katastrofen i Rogueport. Grodus har til hensikt å gjenopplive Shadow Queen ved å bruke prinsessens kropp som dens nye fartøy. Mario klarer å låse opp tusenårsdøren med krystallstjernene, men han klarer ikke å forhindre Shadow Queens besittelse av prinsessen. Men Mario kan bruke krystall-stjernene for å drive ut Shadow Queen, før de endelig kan vende hjem sammen.

## Partnerer
Mario finner syv forskjellige partnerer gjennom hele spillet:
* Goombella (Goomba)
* Koops (Koopa)
* Madame Flurrie
* Yoshi (Valgfritt navn når du klekker egget)
* Vivian (en av de tre Shadow sirens)
* Admiral Bobbery (Bob-omb)
* Mrs. Mowz

## Eksterne lenker
* Super Mario Wiki